Tü nüchikikat Abraham, aküjasü süchiki wane kasa, anuu shia: Na suuꞌuliwoꞌukana tü süchepchiakat Sara, tü kanüliakat Agar, achepchiaashii naya maa aka shia. Akaajaa na wayuu jüüjüükana maaꞌulu yaa sümüin tü nüshajakat Moisés shiiꞌiree anajiraain nümaa Maleiwa sütüma, meena aka naya saaꞌin süchepchia wayuu, maa aka naaꞌin na judío chajeꞌewaliikana Jerusalén, je maa aka naaꞌin na wayuu aküjünakana amüin paala tü pütchi eꞌitaanakat nütüma Maleiwa, tü aapünakat nümüin Moisés saaꞌu tü uuchi kanüliakat Sinaí suluꞌu tü mmakat Arabia. Je tü pütchi eꞌitaanakat nütüma wainma juya nüpülapünaa Moisés, tü aapünakat sümüin Sara ooꞌulaka Abraham nooꞌopünaa chi nachoinjachikai, pansaasü shiaꞌaya.
¿Acaso no está escrito que Abraham tuvo dos hijos, uno de la esclava y otro de la libre?